Begin slaap! Uitgeputte leiers kos hulle werkgewers miljoene - Solidariteit Wêreld LoopbaanSolidariteit Wêreld Loopbaan
Tuis › Artikels › Begin slaap! Uitgeputte leiers kos hulle werkgewers miljoene
Begin slaap! Uitgeputte leiers kos hulle werkgewers miljoene
Woensdag, September 12th, 2018
“Geld slaap nooit nie,” sê Gordon Gekko in die rolprent Wall Street. Ja, dit is tegnies waar. Daar is egter ʼn verwante punt wat hy nooit meld nie: Om nooit te slaap nie, kos geld.
Die verhaal van oorwerk is letterlik ʼn verhaal van dalende winste: hou aan om te oorwerk, en jy sal al hoe meer onbesonne aan take werk wat al hoe meer betekenisloos word.
ʼn Groot hoeveelheid navorsing is van mening dat, ongeag ons redes om lang ure te werk, dit nie ons of die maatskappye vir wie ons werk baat nie, sê Sarah Carmichael, uitvoerende redakteur by Harvard Business Review. “Om mee te begin, lei dit klaarblyklik nie tot meer uitsette nie.”
Heelwat bewyse toon dat oorwerk en te min slaap nie bloot neutraal is nie; dit maak ons sowel as ons werkgewers seer. Hierdie tipe leefstyl lei tot allerhande gesondheidsprobleme, insluitend depressie, oormatige drankgebruik, diabetes, belemmerde geheue en hartsiekte.
“Hierdie faktore is natuurlik op sigself sleg,” gaan Carmichael voort, “maar hulle is ook uiters nadelig vir ʼn maatskappy se onderbou, en manifesteer in afwesigheid, omset en stygende mediesefondskoste.
Selfs die suinigste werknemer, wat niks vir sy/haar werknemers se welstand omgee nie, behoort hier sterk bewyse te vind dat werklike balansstaatkostes die gevolg is wanneer werkgewers buitensporige werksure aanteken.”
Volgens nuwe beramings deur die navorsingsmaatskappy RAND, beloop die ekonomiese koste van werknemers wat te mins slaap biljoene dollars in lande soos die VK, die VSA, Kanada, Duitsland en Japan. Dit word beraam dat gebrek aan slaap besighede in die VSA $150 biljoen (R1.9 triljoen) ʼn jaar kos in afwesigheid, ongelukke in die werkplek en verlore produktiwiteit.
ʼn Onlangse opname in Suid-Afrika, uitgevoer deur The Bed Shop, toon dat 80%, of 1359 van die 1690 deelnemers, ‘in die oggend moeg en nie uitgerus nie’ gevoel het.
Selfs al geniet jy jou werk en vrywillig lang ure werk, sal jy waarskynlik meer foute maak wanneer jy moeg is – en die meeste van ons word meer geredelik moeg as wat ons dink.
“Slegs 1% tot 3% van die bevolking kan vyf of ses ure per nag slaap sonder dat dit enige afname in prestasie tot gevolg het,” waarsku Carmichael.
“Bowendien, vir elke 100 persone wat dink hulle maak deel uit van hierdie slaaplose elite, is dit van slegs vyf waar. Die navorsing oor die prestasie-vernietigende effekte van slaapgebrek alleen behoort almal die dwaasheid daarvan te laat insien om deurnag te werk.”
Volgens ʼn onlangse opname uitgevoer in die gasvryheidsektor in Suid-Afrika, is 14% van personeellede wat slaap ontbeer meer geneig om laat vir werk op te daag en 19% meer geneig om kritieke foute te maak. Personeellede wat nie genoeg slaap kry nie, loop bykans twee keer meer die risiko om beseer te word of te sterf in werkverwante ongelukke.
Wanneer ʼn persoon slaap ontbeer, daal sy/haar vermoë om probleme op te los met 57% en sy/haar vermoë om besluite te neem verminder met 56%, het die Agility Corporate gevallestudie bevind.
Lizette Bester, produktiwiteitdeskundige en uitvoerende beampte by Agility Corporate, sê dat baie maatskappy deesdae lang ure bedryf, en soms vereis dat personeel sonder onderbreking werk. “Indien dit nie versigtig bestuur word nie, kan dit tot ʼn aantal sielkundige probleme lei vir persone wat onkonvensionele ure werk, wat nadelig vir produktiwiteit mag wees.”
Harvard Business Review: https://hbr.org/2015/08/the-research-is-clear-long-hours-backfire-for-people-and-for-companies
Harvard Business Review: https://hbr.org/2017/08/research-sleep-deprivation-can-make-it-harder-to-stay-calm-at-work
Harvard Business Review: https://hbr.org/2011/03/sleep-is-more-important-than-f
Harvard Business Review: https://hbr.org/2018/09/sleep-well-lead-better
Leerplanne by die nuwe Suid-Afrikaanse lugvaartskole Kan 'n ander studierigting steeds gevolg word na 'n “lugvaart”-matriek?
Deur Tania du Toit Die onderwysdepartement het sedert 2015 begin om spesifiek in Gauteng ʼn aantal nuwe SOS-skole (schools of specialisation) te open, of om onder- en/of wanfunksionerende “gewone” skole te omskep in SOS-skole. Natuurlik was daar ook voorheen in Suid-Afrika reeds skole met spesifieke loopbaanfokusareas, maar dié nuwe Gauteng-inisiatief ... Lees meer
Wat leer en doen kajuitpersoneel op 'n vliegtuig?
Deur Marli Naidoo Oorweeg jy ʼn loopbaan in die lug as kajuitpersoneellid? Hierdie werk bied die geleentheid om te reis en daarvoor betaal te word, terwyl jy na die belange van passasiers omsien. Die rol van ʼn kajuitpersoneellid is grotendeels om die gemak en veiligheid van die passasiers te verseker. ... Lees meer
Jou titel en jou rang maak nie van jou 'n leier nie.
Deur Anja van den Berg ”Die sleutel tot suksesvolle leierskap is invloed, nie gesag nie.” – Ken Blanchard Baie mense dink leiers is diegene met mag en status. Hierdie siening van leierskap aanvaar dat leiers die paar mense boaan ʼn organisasie is. Niks is egter verder van die waarheid nie, ... Lees meer
1 2 3 … 91 Volgende »